२००७ सालदेखि राजनीतिक परिवर्तनका लागि जनस्तरबाट थुप्रै पटक आन्दोलन, संघर्ष र क्रान्तिहरु भए । आन्दोलनकै बलामा जहानीयाँ राणा शासन ढल्यो, प्रजातन्त्र आयो । पछि, बहुदलहुँदै सामन्ती भनिएको राजतन्त्र पनि ढलेर गणतन्त्र आयो । संविधानसभाबाट संविधान बनेको छ । मुलुक संघीयतामा गएको छ । कुनै सामन्ती, शोषक वर्ग छैन । जनप्रतिनिधिहरुले नै देश चलाइरहेका छन् भने अब क्रान्ति को विरुद्ध, केका लागि ? भन्ने प्रश्न उठेको छ ।
